לורה אוסנס

לורה אוסנס (באנגלית: Laura Osnes; נולדה ב-19 בנובמבר 1985) היא שחקנית וזמרת אמריקאית הידועה בעיקר בזכות עבודתה בברודוויי. היא גילמה את סנדי ב"גריז", את נלי פורבוש ב"דרום פסיפיק", את הופ הארקורט ב"הכל הולך" ואת בוני פארקר ב"בוני & קלייד". על האחרון הייתה מועמדת לפרס טוני לביצוע הטוב ביותר על ידי שחקנית ראשית במחזמר. כמו כן, אוסנס כיכבה בתפקיד הראשי במחזמר "סינדרלה של רוג'רס והמרשטיין" עליו זכתה בפרס דרמה דסק והייתה מועמדת בשנית לפרס טוני.

 חיים אישיים 
אוסנס נולדה בברנסוויל וגדלה באיגן, מינסוטה. היא למדה תיאטרון מוזיקלי באוניברסיטת ויסקונסין - סטיבנס פוינט ונשרה לאחר שנה אחת כדי לקדם קריירה מקצועית.

ב-11 במאי 2007 נישאה לבן זוגה נתן ג'ונסון.

בשנת 2015 שימשה כמנטורית עבור "Songbook Academy", תוכנית קיץ לתלמידי תיכון שהופעלה על ידי "קרן ספר השירים האמריקאי הגדול" שנוסדה על ידי מייקל פיינשטיין.

אוסנס היא נוצריה.

 קריירה 
 גריז: You're the One That I Want! 
בשנת 2007 השתתפה בתוכנית הריאלטי "גריז: You're the One that I Want!". כינויה בתוכנית היה "Small Town Sandy". אוסנס נבחרה לזוכה, וגילמה את סנדי בהפקה המחודשת בברודוויי של המחזמר "גריז" לצד מקס קרום, שזכה בתפקיד "דני". ההפקה עלתה בתיאטרון ברוקס אטקינסון ב-19 באוגוסט 2007. ב-20 ביולי 2008 עזבה את ההפקה והוחלפה על ידי אשלי ספנסר.

 לאחר גריז 
ב-19 באוגוסט 2008 פורסם כי אוסנס לוהקה לגלם את קים מקפי במחזמר "ביי ביי בירדי" במופע "ברודוויי: שלושה דורות" של מרכז קנדי לאמנויות הבמה – הופעה בת שלוש מערכות הכוללת גרסאות מתומצתות של מחזות הזמר: "Girl Crazy", "ביי ביי בירדי" ו-"Side Show". המופע הועלה בתיאטרון אייזנהאואר במרכז קנדי בין ה-2 ל-5 באוקטובר באותה שנה. ב-21 באוקטובר 2008, היא גילמה את אליזבת (ליזי) בנט בקונצרט של המחזמר "גאווה ודעה קדומה" שהועלה בתיאטרון איסטמן ברוצ'סטר.

ב-11 בינואר 2009, אוסנס השתתפה ב-"Rock Tenor Showcase" – מופע המשלב מוזיקה קלאסית ומוזיקת ברודוויי עם שירי רוק אנד רול, שהועלה באולם פלורנס גולד במנהטן. לאחר מכן, ב-26 בינואר באותה שנה, היא השתתפה ב"לילה עם הנשים" – חלק מסדרת הקונצרטים "אורות בהירים" של חברת Dreamlight Theatre.

 קריירה בימתית 
ב-10 במרץ 2009, אוסנס הצטרפה להפקה המחודשת של המחזמר "דרום פסיפיק" בתיאטרון ויוויאן באומונט, כשהיא מחליפה את קלי או'הרה בתפקיד נלי פורבוש. אוסנס עזבה את ההפקה ב-4 באוקטובר 2009, כאשר או'הרה שבה מחופשת לידה. לאחר מכן אוסנס גילמה את בוני פארקר בבכורה העולמית של המחזמר "בוני & קלייד" בתיאטרון לה ג'ולה מה-10 בנובמבר עד ה-20 בדצמבר 2009.

ב-5 בינואר 2010, אוסנס שבה לגלם את תפקידה של נלי פורבוש ב"דרום פסיפיק" בתיאטרון ויוויאן באומונט. היא עזבה את ההפקה ב-8 באוגוסט 2010. בין ה-12 בנובמבר ל-19 בדצמבר 2010, אוסנס שבה לגלם את בוני פארקר במחזמר "בוני & קלייד" בתיאטרון הרפרטוארי אסולו בסרסוטה.

אוסנס גילמה את הופ הארקורט בהפקה המחודשת של המחזמר "הכל הולך" בברודוויי, שהחלה בהצגות מקדימות ב-10 במרץ 2011, ונפתחה רשמית ב-7 באפריל באותה שנה. על תפקיד זה הייתה מועמדת לפרס מעגל המבקרים החיצוני ולפרס דרמה דסק לשחקנית משנה יוצאת מהכלל במחזמר. כמו כן, הייתה מועמדת לפרס אסטר לרקדנית יוצאת מהכלל במופע ברודוויי. אוסנס עזבה את ההפקה ב-11 בספטמבר 2011.

אוסנס שבה לגלם את בוני פארקר בהפקת הבכורה בברודוויי של המחזמר "בוני & קלייד". ההצגות המקדימות החלו ב-4 בנובמבר 2011 וערב הפתיחה התקיים ב-1 בדצמבר בתיאטרון ג'רלד שונפלד. על תפקיד זה הייתה מועמדת לפרס טוני לביצוע הטוב ביותר על ידי שחקנית ראשית במחזמר. ההפקה נסגרה ב-30 בדצמבר באותה שנה.

לאחר מכן אוסנס הופיעה בפרס מרכז קנדי לשנת 2011 במחווה לברברה קוק לצד סאטון פוסטר, רבקה לוקר, קלי או'הרה, פטי לופון, גלן קלוז ואודרה מקדונלד.

בינואר 2012, אוסנס גילמה את אלה בקריאה של עיבוד מחודש למחזמר "סינדרלה של רוג'רס והמרשטיין". בין ה-28 במרץ ל-1 באפריל באותה שנה, אוסנס השתתפה בקונצרט Encores! של המחזמר "Pipe Dream" מאת רוג'רס והמרשטיין בניו יורק סיטי סנטר. ב-24 באפריל, אוסנס גילמה את מריה פון טראפ בקונצרט של המחזמר "צלילי המוסיקה" בקרנגי הול.

אוסנס גילמה את אלה במחזמר "סינדרלה של רוג'רס והמרשטיין", שהחל בהצגות מקדימות בתיאטרון ברודוויי ב-25 בינואר 2013 ונפתחה ב-3 במרץ. על תפקיד זה זכתה בפרס דרמה דסק, והייתה מועמדת לפרס טוני. ב-26 בינואר 2014, אוסנס עזבה את ההפקה והוחלפה על ידי קארלי ריי ג'פסן.

בין מרץ למאי 2014, אוסנס גילמה את פולי פיצ'ם בהפקה המחודשת של המחזמר "אופרה בגרוש" של להקת תיאטרון אטלנטיק. על תפקיד זה הייתה מועמדת בשנית לפרס דרמה דסק לשחקנית משנה יוצאת מהכלל במחזמר.

בין ה-11 באפריל ל-3 במאי 2015, אוסנס גילמה את ג'ולי ג'ורדן בהפקת המחזמר "קרוסל" של בית האופרה העירוני בשיקגו. לאחר מכן היא השתתפה בהפקת בכורה העולמית של המחזמר "Bandstand" בבימויו ובכוריאוגרפיה של אנדי בלנקנבואלר, שהועלתה בתיאטרון פייפר מיל במילברן, ניו ג'רזי בין ה-8 באוקטובר עד ה-8 בנובמבר 2015. אוסנס עברה עם ההפקה לברודוויי לתיאטרון ברנרד ב. ג'ייקובס. ערב הפתיחה התקיים ב-26 באפריל 2017, לאחר הצגות מקדימות שהתחילו ב-31 במרץ. ההפקה בברודוויי הסתיימה ב-11 בספטמבר 2017, לאחר 24 הצגות מקדימות ו-166 הופעות רגילות.

 טלוויזיה וקולנוע 
בשנת 2013, אוסנס הופיעה בתפקיד סליה קרול בפרק בסדרה "אלמנטרי".

בשנת 2018, הופיעה בסרט "Bandstand: המחזמר מברודוויי על המסך" – הסרטה של המחזמר "Bandstand".

בין השנים 2020–2021, אוסנס הופיעה בספיישלים הטלוויזיוניים: "One Royal Holiday", "Raise a Glass to Love" ו-"Christmas in Tahoe" של ערוץ הולמארק.

 פילמוגרפיה 
 קולנוע 
שנהשםתפקידהערותהערות שוליים2014Between the Blackלוסיסרט קצר2018Bandstand: המחזמר מברודוויי על המסךג'וליה טרויאןהסרטה של המחזמר "Bandstand"2024בדיוק בזמןהאנה—

 טלוויזיה 
שנהשםתפקידהערותהערות שוליים2013לייט שואו עם דייוויד לטרמןבתפקיד עצמהמבצעת; עונה 20, פרק 125Minute Motivationsפרק: "Holiday Special"אומי זומיסאני פיית אור השמשדיבוב, פרק: "The Sunshine Fairy"אלמנטריסליה קרולפרק: "We Are Everyone"2018גברת מייזל המופלאהליזיפרק: "Midnight at the Concord"2019פוסי/ורדוןשירלי מקלייןפרק: "Life Is a Cabaret"In the Key of Loveמגיספיישל טלוויזיוניA Homecoming for the Holidaysשרלוט קווין2020שושלתדונהפרק: "You Make Being a Priest Sound Like Something Bad"A Killer Partyויוויקה אורסונוולס7 פרקים; בנוסף מפיקה נלוויתOne Royal Holidayאנה ג'ורדןספיישל טלוויזיוני2021Raise a Glass to Loveג'נה סאוורןChristmas in Tahoeקלייר רודס2023-הווהצ'יפ צ'ילהצ'יני צ'ילהדיבוב; 14 פרקים

 אינטרנט 
שנהשםתפקידהערותהערות שוליים2012-2013עיר החלומותלורה אוסנססדרה; 2 פרקים2013יומן הנסיכהבתפקיד עצמהוידאו בלוג עבור Broadway.com2017עם הלהקה

 תיאטרון 
שנהשםתפקידמיקוםהערותהערות שוליים2007-2008גריזסנדיתיאטרון ברוקס אטקינסוןהפקת ברודוויי2009דרום פסיפיקנלי פורבושתיאטרון ויוויאן באומונטבוני & קליידבוני פארקרתיאטרון לה ג'ולההפקה אזורית2010התיאטרון הרפרטוארי אסולו2011הכל הולךהופ הארקורטתיאטרון סטיבן סונדהייםהפקת ברודווייבוני & קליידבוני פארקרתיאטרון ג'רלד שונפלד2012Pipe Dreamסוזיניו יורק סיטי סנטרקונצרט Encores!צלילי המוסיקהמריה פון טראפקרנגי הולקונצרט2013-2014סינדרלה של רוג'רס והמרשטייןאלהתיאטרון ברודווייהפקת ברודוויי2014אופרה בגרושפולי פיצ'םלהקת תיאטרון אטלנטיקהפקת אוף-ברודווייעגלת הלהקהגבריאלהניו יורק סיטי סנטרקונצרט Encores!2015קרוסלג'ולי ג'ורדןבית האופרה העירוני בשיקגוהפקה אזוריתBandstandג'וליה טרויאןתיאטרון פייפר מילהפקה ניסיונית מחוץ לניו יורק2017תיאטרון ברנרד ב. ג'ייקובסהפקת ברודוויי2019סקרלט פימפרנלמרגריטמרכז לינקולןקונצרט

 דיסקוגרפיה 
+אלבום הקלטותשנהשםתפקידהערות שוליים2007גריזסנדי2011הכל הולךהופ הארקורט2012Pipe Dreamסוזיבוני & קליידבוני פארקר2013סינדרלה של רוג'רס והמרשטייןסינדרלה2015מחברת המוות: המחזמרסאיו יאגאמי2017Bandstandג'וליה טרויאן
+אלבומי סולושנהשםהערות שוליים2013If I Tell You (משיריו של מורי יסטון)

 פרסים ומועמדויות 
שנהפריוקט מועמדפרסקטגוריהתוצאההערות שוליים2011הכל הולךפרס דרמה דסקשחקנית משנה יוצאת מהכלל במחזמרפרס מעגל המבקרים החיצוניפרס אסטררקדנית יוצאת מהכלל במופע ברודוויי2012בוני & קליידפרס טוניהביצוע הטוב ביותר על ידי שחקנית ראשית במחזמרפרס בחירת הקהל של Broadway.comשחקנית ראשית אהובה במחזמרצמד בימתי אהוב (עם ג'רמי ג'ורדן)2013סינדרלה של רוג'רס והמרשטייןפרס טוניהביצוע הטוב ביותר על ידי שחקנית ראשית במחזמרפרס מעגל המבקרים החיצוניפרס דרמה דסקפרס ליגת הדרמהביצוע נכבדפרס אסטררקדנית יוצאת מהכלל במופע ברודווייפרס בחירת הקהל של Broadway.comשחקנית ראשית אהובה במחזמרצמד בימתי אהוב (עם סנטינו פונטנה)2014אופרה בגרושפרס דרמה דסקשחקנית משנה יוצאת מהכלל במחזמר2017Bandstandשחקנית יוצאת מהכלל במחזמרפרס ליגת הדרמהביצוע נכבדפרס בחירת הקהל של Broadway.comשחקנית ראשית אהובה במחזמרהופעת דיווה אהובהצמד בימתי אהוב (עם קורי קוט)

 קישורים חיצוניים 

 לורה אוסנס באתר Internet Broadway Database
 לורה אוסנס באתר IMDb
 לורה אוסנס באתר Playbill
 לורה אוסנס באתר Broadway.com
 לורה אוסנס באתר BroadwayWorld
 לורה אוסנס באתר About the Artists
 לורה אוסנס באתר Playbill Vault

 הערות שוליים 

קטגוריה:שחקני מחזות זמר
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1985
קטגוריה:אמריקאים שנולדו ב-1985